User:Katić Milan

Rođen u Obrenovcu 1971. god. Diplomirao na Matematičkom fakultetu u Beogradu. Od 2010. godine, rukovodi UG „Perilo Zabrežje“ koje je osnovano radi (citat iz statuta) „očuvanja i unapređenja kulturno-istorijskog nasleđa“. Udruženje se bavi oživljavanjem uspomene na istoriju Zabrežja kroz projekte „Perilo spomen-izletište“ (mesto početka srpske diplomatije, izletište sa plažom i sportskim terenima na Savi) i „Zabreški grad-muzej na otvorenom“ (nekadašnje lučko-carinsko mesto bogate devetnaestovekovne istorije), prezentacijom i obradom Kolekcije „Perilo“, sa akcentom na obradu zaostavštine i umetnina zenitističke omladinske grupe "Traveleri" (osn. 1922). Godine 2013, kao autor koncepta i jedan od osnivača, pokreće međunarodni zabreško-beogradski džez/alternativni Festival „Oslobađanje“ www.oslobadjanje.org Godine 2016. prenamenjuje svoju kuću i 15 ari dvorišta uz Savu, u Kulturni centar „Perilo“. U odvojene četiri galerije izložbeno se prezentuje stalna postavka i održavaju se godišnje manifestacije. U okviru Kulturnog centra 2016. godine od fundusa knjiga koji je oformio Danilo Hadži Vićentijević formira biblioteku sa temama istorija i istorija umetnosti.

Godine 2017. osniva, potom uređuje i piše za medij Portal „Zabrežje“, koji se bavi temama „kultura, istorija, turizam“ www.zabrezje.rs Radi kao nastavnik matematike u Bariču i živi u Obrenovcu.

Oženjen. Otac dvoje dece.